Diari Oficial de la Generalitat Valenciana


Sumari del DOGV 6028, del 04-06-2009 (2009/6338)

Informació pública del desplegament del pla de participació pública de l'estudi de paisatge del Pla General d'Ordenació Urbana.
-------------------------------------------------------------------------------------------------------------------------------

### Dades del document

Número de DOGV
:   6028

Data del DOGV
:   04-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/6338


Data del document
:   22-05-2009

Organisme emissor
:   Ajuntament de l'Alcúdia de Crespins

Tipus de document
:   Informació Pública

Descriptors 

:   * Alcúdia de Crespins, l'
    * pla d'urbanisme
    * administració local

Informació pública del desplegament del pla de participació pública de l'estudi de paisatge del Pla General d'Ordenació Urbana. [2009/6338]  
El Ple de l'Ajuntament de l'Alcúdia de Crespins, en sessió celebrada en data 11 de maig de 2009, amb objecte d'iniciar el procés de consultes del pla de participació pública de l'Estudi del paisatge del Pla General d'Ordenació Urbana de l'Alcúdia de Crespins, de conformitat amb el que establix el Decret 120/2006, d'11 d'agost, pel qual s'aprova el Reglament del Paisatge de la Comunitat Valenciana i en la Llei 9/2006, de 28 d'abril, sobre els efectes de determinats plans i programes en el medi ambient, va adoptar els acords següents:  
Primer. Ordenar el desplegament del pla de participació pública de l'estudi de paisatge que forma part de la documentació del Pla General.  
Segon. Comunicar i difondre el desplegament del pla de participació pública que forma part de la documentació del Pla General d'Ordenació Urbana, d'acord amb el que s'establix en l'apartat de desenvolupament i metodologia del pla de participació pública, i es formalitza en este acte l'inici de l'esmentat pla de participació pública.  
La informació i comunicació de l'esmentat pla de participació pública es realitzarà mitjançant els mecanismes següents:  
a) Inserció en el tauler d'edictes de l'Ajuntament, en el Butlletí Oficial de la Província de València i en el Diari Oficial de la Comunitat Valenciana.  
b) Inserció del pla de participació pública en la pàgina web municipal   
c) Enviament de comunicacions per correu certificat als organismes, associacions i grups socials que es relacionen en l'esmentat pla de participació pública, en l'apartat relatiu a grups d'interés.  
Tercer. Convocar simultàniament el tràmit d'audiència addicional regulat en l'article 564 del Reglament d'Ordenació i Gestió Territorial i Urbanística de la Generalitat Valenciana, en relació amb el pla de participació pública consistent en la realització d'un taller de paisatge que té com a objectiu principal la capacitació dels assistents per a la valoració dels aspectes paisatgístics del terme municipal.  
Este taller es realitzarà a la Casa de Cultura Municipal situada a l'avinguda de Blasco Ibáñez, núm. 5 del municipi de l'Alcúdia de Crespins, en el lloc i dia que oportunament s'assenyalarà en el tauler d'anuncis municipal, pàgina web municipal, bans i comunicació al públic interessat del pla de participació pública.  
Quart. Amb independència del tràmit d'exposició pública dels resultats del pla de participació pública, que es definix en l'esmentat instrument, durant un termini de 30 dies, comptadors des de la publicació d'este edicte, el públic interessat podrà exercir el dret a formular al·legacions i observacions sobre el procés d'anàlisi que es du a cap. Estes observacions podran ser realitzades a través de les enquestes i formularis disponibles en l'Ajuntament de l'Alcúdia de Crespins, i en la pàgina web municipal, i estes es podran presentar en la seu de l'Ajuntament, plaça de la Constitució, núm. 3, 46124 l'Alcúdia de Crespins, així com en l'esmentada pàgina web.  
La qual cosa es fa pública, en compliment del que establix el Títol I del Decret 120/2006, d'11 d'agost, pel qual s'aprova el Reglament del Paisatge de la Comunitat Valenciana.  
L'Alcúdia de Crespins, 22 de maig de 2009.- L'alcalde: Francisco Javier Sicluna Lletget.